钦定古今图书集成/历象汇编/岁功典/第059卷 > 和刘补阙秋园寓兴四首 前人
## 钦定古今图书集成/历象汇编/岁功典/第059卷 > 和刘补阙秋园寓兴四首 前人

“水木夕阴冷，池塘秋意多。庭风吹故叶，阶露净寒莎。
愁燕窥灯语，情人见月过。砧声听已别，虫响复相和。
闭门无事后，此地即山中。但觉鸟声异，不知人境同。
晚花开为雨，残果落因风。独坐还吟酌，诗成酒已空。
秋色庭芜上，清朝见露华。疏篁抽晚笋，幽药吐寒芽。
引水新渠净，登台小径斜。人来多爱此，萧爽似仙家。”
禁掖朝回后，林园胜赏时。野人来辨药，庭鹤往看碁。
晚日明丹枣，朝霜润紫梨。还因重风景，犹自有《秋诗》。